CELEX: 32014R1103
Language: el
Date: 2014-10-20 00:00:00
Title: Εκτελεστικός κανονισμός (ΕΕ) αριθ. 1103/2014 του Συμβουλίου, της 20ής Οκτωβρίου 2014 , για την εφαρμογή του άρθρου 16 παρ. 1 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη

21.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 301/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1103/2014 ΤΟΥ ΣΥΜΒΟΥΛΊΟΥ
   της 20ής Οκτωβρίου 2014
   για την εφαρμογή του άρθρου 16 παρ. 1 του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη τον κανονισμό του Συμβουλίου (ΕΕ) αριθ. 204/2011 της 2ας Μαρτίου 2011σχετικά με περιοριστικά μέτρα λόγω της κατάστασης στη Λιβύη (1), και ιδίως το άρθρο 16 παρ. 1,
   Εκτιμώντας τα ακόλουθα:
   
               (1)
            
            
               Στις 2 Μαρτίου 2011 το Συμβούλιο εξέδωσε τον κανονισμό (ΕΕ) αριθ. 204/2011.
            
         
               (2)
            
            
               Την 27η Ιουνίου 2014, η Επιτροπή Κυρώσεων κατάρτισε, με βάση την απόφαση του Συμβουλίου Ασφαλείας των Ηνωμένων Εθνών 1970 (2011) που αφορά την Λιβύη, ενημερωμένο κατάλογο των ατόμων και οντοτήτων που υπόκεινται σε περιοριστικά μέτρα.
            
         
               (3)
            
            
               Το Παράρτημα ΙΙ του κανονισμού (ΕΕ) αριθ. 204/2011 θα πρέπει έτσι να τροποποιηθεί καταλλήλως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το Παράρτημα ΙΙ του κανονισμού (ΕΕ) αριθ. 204/2011 θα τροποποιηθεί όπως περιέχεται στο Παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Λουξεμβούργο, 20 Οκτωβρίου 2014.
      
         
            Για το Συμβούλιο
         
         
            Πρόεδρος
         
         C. ASHTON
      
   
   
      (1)  ΕΕ L 58, 3.3.2011, σ. 1.
   
      ΠΑΡΑΡΤΗΜΑ
      Οι καταχωρήσεις στο Παράρτημα ΙΙ του κανονισμού (ΕΕ) αριθ. 204/2011 σχετικά με τα κατωτέρω πρόσωπα αντικαθίστανται από τις παρακάτω καταχωρήσεις.
      
         DORDA, Abu Zayd Umar
      
      Διευθυντής Οργανισμού Εξωτερικής Ασφάλειας. Καθεστωτικός. Επικεφαλής της υπηρεσίας εξωτερικών πληροφοριών.
      Εικαζόμενη κατάσταση/παραμονή: υπό κράτηση στη Λιβύη.
      Ημερομηνία καταχώρησης στον κατάλογο του ΟΗΕ: 17.3.2011 (Ημερομηνία καταχώρησης ΕΕ: 28.2.2011).
      
         AL-SENUSSI, Συνταγματάρχης Abdullah
      
      Βαθμός: Συνταγματάρχης
      Ημερομηνία γεννήσεως: 1949
      Τόπος γεννήσεως: Sudan
      
         γνωστός και ως: Ould Ahmed, Abdoullah
      Αριθμός διαβατηρίου: B0515260
      Ημερομηνία γεννήσεως: 1948
      Τόπος γεννήσεως: Anefif (Kidal), Mali
      Ημερομηνία εκδόσεως: 10 Ιανουαρίου 2012
      Τόπος εκδόσεως: Bamako, Mali
      Ημερομηνία λήξεως: 10 Ιανουαρίου 2017
      
         γνωστός και ως: Ould Ahmed, Abdoullah
      Αριθμός ταυτότητος Mali: 073/SPICRE
      Τόπος γεννήσεως: Anefif, Mali
      Ημερομηνία εκδόσεως: 6 Δεκεμβρίου 2011
      Τόπος εκδόσεως: Essouck, Mali
      Διευθυντής της Στρατιωτικής Υπηρεσίας Πληροφοριών. Συμμετοχή της Στρατιωτικής Υπηρεσίας Πληροφοριών στην καταστολή διαδηλώσεων. Στο ιστορικό του περιλαμβάνονται υποψίες εμπλοκής στη σφαγή στις φυλακές Abu Selim. Έχει καταδικαστεί ερήμην για τη βομβιστική επίθεση στην πτήση της UTA. Γαμπρός του Muammar QADHAFI.
      Εικαζόμενη κατάσταση/παραμονή: υπό κράτηση στη Λιβύη
      Ημερομηνία καταχώρησης στον κατάλογο του ΟΗΕ: 17.3.2011 (Ημερομηνία καταχώρησης ΕΕ: 28.2.2011).